**Jari Uutela** (s. 23. syyskuuta 1981 Kouvola) on suomalainen laulaja-lauluntekijä. Hän on julkaissut kolme pitkäsoittoa *Läpikulkumatkalla* (2012), *Henkilökohtaista* (2016) ja *Kolmas kerta toden sanoo* (2022), sekä lukuisia singlejä.

Uutela säveltää ja sanoittaa kappaleensa pääosin itse.
Musiikkiuransa ohella hän toimii nuoriso-ohjaajana Tampereella.

Kilpailumenestys
----------------

Jari Uutela osallistui vuonna 2003 Suomen ensimmäiseen Idols-kilpailuun, jossa pääsi semifinaaliin.

Vuonna 2009 Jari Uutela osallistui myös Talent Suomi -­kykyjenetsintäkilpailuun. Hän esitti tekemiään kappaleita kitaralla itseään säestäen. Myös tässä kilpailussa hän jäi semifinaalivaiheeseen. Kilpailun aikana kuultu ja sen jälkeen singlenä julkaistu "Autiomaa-ajat" sai yksittäisiä radiosoittokertoja.

Artistiura
----------

Vuonna 2012 Uutela osallistui Ikaalisten artistivalmennukseen ja alkoi myydä omia keikkojaan ympäri Suomea. Lokakuussa 2012 Uutela julkaisi debyyttialbuminsa *Läpikulkumatkalla*, jonka hän jakoi keikkojen yhteydessä yleisölle ilmaiseksi. Albumin julkaisun jälkeen Uutela on pystynyt elättämään itsensä keikkailemalla. 

Toinen albumi *Henkilökohtaista*­ julkaistiin vuonna 2016 ja siitä lohkottuja singlejä "Muistijäljet", "Kerjäläinen" ja "Tuulisille teille" soivat mm. Radio SuomiPopin Top10­ -ohjelmassa. Lisäksi itsenäinen singlejulkaisu Moottoritie oli kuuma (feat Samson) nostettiin ilmestyessään YLEn Radio Suomen levyuutuuksiin. Singlen julkaisukeikka tapahtui live-striiminä Facebookissa. 

SuomiPopin haastattelussa Kimmo Sainion vieraana 17.3.2017, Jari Uutela ilmoitti, että ei aio enää julkaista albumeita vaan tulee jatkossa julkaisemaan vain singlejä. Sen jälkeen hän julkaisi vuosittain keskimäärin 4 singleä vuodessa. 

Vuonna 2021 Uutela kuitenkin muutti mielensä pitkäsoittojen suhteen ja päätti sittenkin julkaista vielä yhden täyspitkän levyn. Nimeä *Kolmas kerta toden sanoo* kantava levy julkaistiin 8.4.2022. Suurin osa kappaleista on tuttuun tapaan Uutelan itsensä säveltämiä ja sanoittamia. Mukana on kuitenkin myös Uutelalle poikkeuksellisesti muitakin lauluntekijöitä, kuten mm. Ollie (laulaja), jonka kynästä on lähtöisin levyllä kuultava Judith-kappale. Muita vierailevia lauluntekijöitä albumilla ovat Tanja Huohvanainen, Ville Nisunen, Samuli Koivulahti ja vuodesta 2016 alkaen Jari Uutelan tuottajana toiminut Samson, eli Sami Tamminen.

Lisäksi Jari Uutela on tehnyt joitakin yhteisjulkaisuja EDM-artisti BirdyHeadin kanssa.

Lauluntekijänä muiden julkaisuilla
----------------------------------

Uutela on säveltänyt ja sanoittanut muun muassa Weeran WEERA-albumin kappaleista valtaosan (Hytinä-levyt, 2010). 

Uutela on säveltänyt pääosan Iina Kangasharjun *Kaunokirjaimia*-albumin kappaleista. Sen avausraita "Unten kaivo" oli vuonna 2011 Radio Suomen neljänneksi soitetuin kappale. Kyseiseltä albumilta Iina Kangasharju esitti vuoden 2012 lokakuussa suorana televisioidussa Plan Ilta Lapselle -konsertissa Uutelan säveltämän ja Samuli Koivulahden sanoittaman kappaleen "Taivaanrannanmaalari".

Vuonna 2020 Jari Uutela teki nuorisotyöhön liittyvän J.A.M.S-projektin merkeissä kaksi kappaletta Askolan ja Monninkylän ala-asteiden oppilaiden kanssa.

Albumit
-------

* *Läpikulkumatkalla*  (2012)
* *Henkilökohtaista*  (2016)
* *Riisuttu EP* (2020)
* *Kolmas kerta toden sanoo* (2022)

Lähteet
-------

1. 1 2 3  Suomipop: Radio Suomipop *Suomipop*.  Arkistoitu 27.6.2017. Viitattu 29.6.2017.
2. ↑  Askolan nuorisotyöntekijät *askola.fi*. Viitattu 19.1.2021.
3. ↑  Kitarat raikuivat Idols-koelauluissa Tampereella *mtvuutiset.fi*.  9.9.2008. Viitattu 11.8.2019.
4. 1 2 3 4 5  Samuli Koivulahti: Biisit rahaksi: Laulaja-lauluntekijän lyhyt oppimäärä (pdf) *Theseu s*.  26.6.2016. Humanistinen Ammattikorkeakoulu. Viitattu 30.6.2017.
5. ↑  Kouvolalaislähtöinen Idolsista ponnistanut muusikko Jari Uutela kätki isän alkoholismin jättämät traumat hymyn taakse — "En osannut käsitellä isän kuolemaa, hukuttauduin töihin ja hymyilin vain" *Kouvolan Sanomat*.  24.10.2018. Viitattu 5.5.2021.
6. ↑  Kouvolalainen laulaja-lauluntekijä Talent Suomen semifinaaleihin *Kouvolan Sanomat*. Viitattu 30.6.2017. [vanhentunut linkki]
7. ↑  Jari Uutelan debyyttialbumi ulos lokakuussa *Kouvolan Sanomat*. Viitattu 29.6.2017. [vanhentunut linkki]
8. ↑  Musiikki testasi Jari Uutelaa: "Se kysyi, haluatko olla siinä ja jaksatko sinä minua" *Kouvolan Sanomat*. Viitattu 29.6.2017. [vanhentunut linkki]
9. ↑  Laulaja Jari Uutela joutui hurjaan onnettomuuteen *iltalehti.fi*. Viitattu 30.6.2017.
10. ↑  YLE Radio Suomi: Kappaleessa Moottoritie oli kuuma feattaa Valovuosi -yhtyeen Samson *36 / 2016*.  36 / 2016. YLE Radio Suomi.  Arkistoitu 17.10.2017. Viitattu 30.6.2017.
11. ↑  Jari Uutela julkaisee uuden singlensä Facebookissa, keikkaa voi seurata kotisohvalta kello 18 alkaen *Kouvolan Sanomat*.  Arkistoitu 3.10.2017. Viitattu 29.6.2017.
12. ↑  Pasi Vainionperä: SUN Viikon Tähtikokelas: Jari Uutela *radiosun.fi*. Viitattu 8.4.2022.
13. ↑  Jari Uutelalta uutta musiikkia – Aiheena parisuhde mielenterveysongelmien keskellä *Keskilaakso*.  6.7.2020. Viitattu 5.5.2021.
14. ↑  Kolmas kerta toden sanoo – Jari Uutela julkaisee kolmannen albuminsa perjantaina *Itäväylä.fi*.  8.4.2022. Viitattu 14.7.2022.
15. ↑  Eija Quinlan: Äideillä on supervoimat – Laulu Äitienpäivä syntyi kiitollisuudesta omalle äidille *Uusimaa*.  30.4.2021. Viitattu 5.5.2021.
16. ↑  Äitejä itketti, miehille tuli roska silmään – Jari Uutelan äitienpäiväkappale kertoo äidin supervoimista *Keskilaakso*.  9.5.2021. Viitattu 9.5.2021.
17. ↑  Fono.fi - Äänitetietokanta *fono.fi*. Viitattu 10.7.2017.
18. ↑  MTV Katsomo *MTV Katsomo*. Viitattu 10.7.2017.
19. ↑  Monninkylän koulussa syntyi repullinen nuorten biisejä *www.itavayla.fi*.  9.6.2020. Viitattu 5.5.2021.
20. ↑  Fono.fi - Äänitetietokanta *fono.fi*. Viitattu 30.6.2017.

Aiheesta muualla
----------------

* www.jariuutela.com (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |